ไฟแนนซ์ทูเดย์
&nbsp;....นายเซเว่น
18 ส.ค. 2554

....นายเซเว่น
qq...การลดภาษีสรรพสามิตรถยนต์อี85 ที่จะเข้าคณะรัฐมนตรีวันที่ 25 พ.ย. จะเป็นเรื่องร้อนๆ ด้านการเงินการคลังของรัฐบาล หลังจากที่ถูกกระทรวงพลังงานกดดันให้ดำเนินการเรื่องนี้มาอย่างต่อเนื่อง
qq...อย่าทำเป็นเล่นไปนะขอรับครับผม การลดภาษีครั้งนี้อาจทำให้เงินได้จากการเก็บภาษีสรรพสามิตหายไปถึงปีละ 1 หมื่นล้านบาท ไม่รวมถึงผลกระทบที่จะทำให้งานมหกรรมการขายรถในเดือน ธ.ค.นี้ ต้องซึมเซาเหงาหงอย เพราะผู้ซื้อรถทั้งหลายจะตั้งหน้าตั้งตารอซื้อรถยนต์อี85 ที่มีราคาถูกกว่าเป็นแน่แท้เชียว 
qq...ที่ผ่านมาคลังลดภาษีรถยนต์อี20 ให้ได้ภาษีต่ำกว่ารถยนต์ปกติ 5% ผลจากมาตรการนี้ทำให้กรมสรรพสามิตเสียภาษีไปปีละ 1 หมื่นล้านบาท ขณะที่การใช้น้ำมันอี20 สามารถประหยัดเงินได้ไม่ถึงพันล้านบาท เมื่อเทียบกับการใช้น้ำมันปกติ ทำให้ถึงตอนนี้กระทรวงการคลังต้องคิดหนักว่าการลดภาษีได้คุ้มเสียหรือไม่
qq...เลอศักดิ์ จุลเทศ ผู้อำนวยการธนาคารออมสิน ถือว่ามั่นใจที่สุดในการไปโชว์แผนการบริหารงานกับ กรณ์ จาติกวณิช รมว.คลัง ที่พัทยา เพราะเป็นธนาคารไม่มีปัญหาผลการดำเนินงานออกมาถือว่าเป็นเลิศ สามารถขยายสินทรัพย์ได้เฉียดแสนล้านบาทเข้าไปแล้ว ใหญ่กว่าธนาคารไทยพาณิชย์หลายเท่า จึงมีแต่จุดแข็ง เพราะระดมเงินได้ถูก ขยายสินเชื่อได้เยอะ เล่นเอาเพื่อนๆ แบงก์รัฐแห่งอื่นๆ อดอิจฉาไม่ได้ qq... ด้าน “เสี่ยน้อย” พงษ์ภาณุ เศวตรุนทร์ อธิบดีกรมสรรพสามิต เห็นเพื่อนอธิบดีกรมภาษีอย่าง สาธิต รังคสิริ อธิบดีกรมสรรพากร ปล่อยของสร้างผลงานจะปรับโครงสร้างภาษีเพิ่มภาษีมูลค่าเพิ่ม ลดภาษีเงินได้ ทำให้เสี่ยน้อยอยู่เฉยไม่ได้ จัดของปล่อยชุดใหญ่ ทั้งเก็บภาษีบาป การพนัน สลากหวย ภาษีสิ่งแวดล้อม ภาษีโทรศัพท์มือถือ พอปล่อยของเสร็จไม่รู้ของเข้าหรือเปล่า ถึงได้ปิดโทรศัพท์มือถือหายจ้อยไปเลย...